|  |  |  |  |
| --- | --- | --- | --- |
|  | | *Разред и одељење* I | *Датум* |
| *Редни број часа*  92. | *Наставна јединица*  „ Тужибаба“Душан Радовић | | |
| *Циљеви*  увођење ученика у разумевање и доживљавање књижевноуметничког дела; уочава ликове, место и време радње у тексту; уочавање особина ликова, упознавање ученика са књижевним родом. | | | |
| *Тип часа*  обрада | | | |
| *Облик рада* Фронтални, индивидуални | | | |
| *Метода рада* Вербално-текстуална, илустративно-демонстративна | | | |
| *Наставна средства* *Читанка*, свеска | | | |
| *Образовни исходи/стандарди за наставну јединицу:*  Слуша интерпретативно читање и казивање књижевноуметничког текста ради разумевања и доживљавања; тихо чита (у себи) с разумевањем прочитаног; учтиво учествује у вођеном и слободном разговору; одређује главни догађај, време и место дешавања у тексту; уочава ликове и прави разлику између њихових позитивних и негативних особина; изражава своје мишљење о понашању ликова у књижевном делу; пише читко и уредно; гласно чита, правилно и с разумевањем; влада основном техником читања и писања ћириличног текста; бира одговарајуће речи и користи их у говору; на правилан начин користи нове речи у свакодневном говору; пажљиво и културно слуша саговорника; писмено одговара на питања; примењује основна правописна правила. | | | |

|  |
| --- |
| *Ток и садржај часа* |
| *Уводни део часа*   * Како се назива текст који је намењен глумцима на позорници? * Да ли се неко сећа, да ли смо овакве текстове читали? Да ли се сећате наслова тог текста? Ко је написао тај текст? * За кога кажемо да је тужубаба? * Да ли је лепо када се тужакаш? Образложи свој одговор. |
| *Главни део часа*  *Најава часа –* На данашњем часу читаћемо драмски текст.  Записујем наслов на табли, а ученици у својим свескама.  *Изражајно читање* *учитеља.*  *Емоционална пауза*  *–*  Ко су ликови који се појављују у тексту? Шта ради дечак Поповић? Шта ради други дечак?  *Усмерено читање* – Ученици тихо или у себи читају текст са задатком да  подвуку непознате речи, уколико их има.  *Анализа текста* – Ко је тужибаба? Коме се тужибаба обраћа? Шта тражи од учитељице? Шта све смета тужибаби – на шта се све жали? Да ли су то добри разлози, тј. разлози због којих треба тужити некога? Да ли би требало да се жалимо када нас неко гледа? Када неко, нпр. уради нешто што никако не би смео, нешто што је забрањено, да ли би то требало рећи старијима, родитељима или учитељици? Да ли је особа која то каже тужибаба? По чему, онда знамо да је неко тужибаба? Како се понашају тужибабе и шта оне раде? Ко није тужибаба? Које су учитељичине особине? Које су особине дечака Поповића? Колико ликова има наш драмски текст? Где се дешава радња текста? \*\*Врста текста: драмски текст. **\*\*Време радње: није прецизно одређено.**  **\*\*Место радње: школа.**  **\*\*Главни лик: тужибаба.**  **\*\* Споредни ликови: учитељица и дечак Поповић.**  **\*\*Особине тужибабе: напоран, упоран, жали се на сваку ситницу.**  **\*\* Особине учитељице: стрпљива, сталожена...**  **\*\* Особине дечака Поповића: подругљив, исмејава тужибабу...**  **\*\*Тема: Понашање одељенске тужибабе.**  **\*\* Поука: Тужакањем се не придобијају другари, већ се на тај начин одбијају од себе. Тужибаба ће остати усамљена.**  *Синтеза* – Вежбе читања по лицима. |
| *Завршни део часа*    Илустровање драмског текста. |
| *Анализа часа (запажања наставника)* |