|  |  |  |  |
| --- | --- | --- | --- |
|  | | *Разред и одељење* I | *Датум* |
| *Редни број часа*  38. | *Наставна јединица*  Употреба великог слова | | |
| *Циљеви* усвајање знања о правилној употреби великог слова; развијање логичког и апстрактног мишљења; примена стечених знања у новим ситуацијама; указивање ученицима на значај писања и употребе великог слова у одређеним ситуацијама; оспособљавање ученика за правилно писмено и усмено изражавање; развијање уредности и тачности у раду. | | | |
| *Тип часа*  обрада | | | |
| *Облик рада* Фронтални, индивидуални | | | |
| *Метода рада* Вербално-текстуална, демонстративно-илустративна | | | |
| *Наставна средства* Буквар, свеска, наставни листић, припремљени задаци | | | |
| *Образовни исходи/стандарди за наставну јединицу:*  Разликује слово, реч и реченицу; правилно изговара и пише кратку и потпуну реченицу једноставне структуре; правилно употребљава велико слово; учтиво учествује у вођеном и слободном разговору; пише читко и уредно; гласно чита, правилно и с разумевањем; влада основном техником читања и писања ћириличног текста; бира одговарајуће речи и користи их у говору; на правилан начин користи нове речи у свакодневном говору; пажљиво и културно слуша саговорника. | | | |

|  |
| --- |
| *Ток и садржај часа* |
| *Уводни део часа*   * Један ученик излази пред таблу и изговара један глас. * Други ученик излази пред таблу, изговара и записује реч. * Трећи ученик излази пред таблу и изговара и записује једну реченицу. * Нпр.: Јелена је добила чоколаду. * Шта је реченица? * Зашто је прво слово у реченици написано великим словом?   Учитељ дели ученицима наставне листиће с лингвометодичким текстом.  никола и елена путују у нови сад. иду у посету сестри јовани. јована има седам година. иде у први разред. њена школа се зове никола тесла. јована има пса лакија.  има стан с погледом на реку дунав. посетиће планину фрушку гору.   * Учитељ поставља питања о разумевању текста: Где путују Никола и   Елена? Кога ће посетити? Колико година има њихова сестра? Како се зове Јованина школа? Да ли Јована има кућног љубимца? Како се он зове? На коју реку гледа Јованин стан? Коју планину ће посетити?   * Да ли су реченице на наставном листићу написане правилно? Зашто нису? |
| *Главни део часа*  *Најава часа –* Данас ћемо учити употребу великог слова. Учитељ пише наслов на табли.  Велико слово пишемо:   * Реченицу започињемо великим почетним словом;   Никола путује. Бака плете шал.   * Имена, презимена и надимке људи пишемо великим почетним словом;   Марко Марковић Маки је ученик првог разреда.   * Имена животиња пишемо великим почетним словом;   Миличин љубимац је пас Лаки.   * Имена градова, река, планина и мора пишемо великим почетним словом;   Јована живи у Новом Саду. Из њеног стана види се река Дунав. Посетиће планину Фрушку гору. Летоваће у Петровцу на Јадранском мору.  Подвуците у тексту речи које су неправилно написане. Провера урађеног.  никола и елена путују у нови сад. иду у посету сестри јовани. јована има седам година. иде у први разред. њена школа се зове никола тесла. јована има пса лакија.  има стан с погледом на реку дунав. посетиће планину фрушку гору.  Рад на задацима.   1. Напиши правилно своје име и презиме. 2. Напиши правилно име и презиме свог/своје најбољег/најбоље друга/другарице. 3. Напиши назив своје улице. 4. Напиши назив своје школе. 5. Правилно препиши реченице.   МАША И МИТА ШЕТАЈУ ПСА ЏЕКИЈА. УШЛИ СУ У ШУМУ.  СРЕЛИ СУ ШУМАРА МАРКА. ОН СЕ УПЛАШИО ПСА. ЏЕКИ  МУ ЈЕ ПАЖЉИВО ПРИШАО И ПОМИРИСАО ЈЕ МАРКА. |
| *Завршни део часа*  Провера урађеног. |
| *Анализа часа (запажања наставника)* |