|  |  |  |  |
| --- | --- | --- | --- |
|  | | *Разред и одељење* I | *Датум* |
| *Редни број часа*  46. | *Наставна јединица*  „ Ја сам чудо видео“ народна песма | | |
| *Циљеви* увођење ученика у разумевање и доживљавање књижевноуметничког дела – народне песме; оспособљавање ученика да разликују песму од других књижевних врста; разликује стих и строфу; усвајање oсновних знања о шаљивим народним песмама, њиховом настанку као и о њиховом циљу да забаве и насмеју људе и начину на који су дошле до данашњих читалаца. | | | |
| *Тип часа*  обрада | | | |
| *Облик рада* Фронтални, индивидуални | | | |
| *Метода рада* Вербално-текстуална, илустративно-демонстративна | | | |
| *Наставна средства* Буквар, ЦД, свеска | | | |
| *Образовни исходи/стандарди за наставну јединицу:*  Слуша интерпретативно читање и казивање књижевноуметничког текста ради разумевања и доживљавања; препознаје песму; тихо чита (у себи) с разумевањем прочитаног, учтиво учествује у вођеном и слободном разговору; пише читко и уредно; гласно чита, правилно и с разумевањем; писмено одговара на постављена питања; влада основном техником читања и писања ћириличног текста; бира и одговарајуће речи користи их у говору; на правилан начин користи нове речи у свакодневном говору; пажљиво и културно слуша саговорника. | | | |

|  |
| --- |
| *Ток и садржај часа* |
| *Уводни део часа*   * На шта прво помислите када чујете реч „чудо“? * Да ли сте видели некада нешто чудно? |
| *Главни део часа*  *Најава часа –* На данашњем часу читаћемо шаљиву народну песму „Ја сам чудо  видео“. Записује наслов на табли, а ученици у својим свескама.   * Када кажемо да је нешто шаљиво? * Зашто за неку песму кажемо да је народна песма? * Зашто кажемо да је песма шаљива народна песма?   Народне песме су настале у народу и преносиле су се из генерације у генерацију.  Шаљиве народне песме су ведре и духовите и у њима се износи нека шала у вези са животињама. Оне су певане да би се људи забављали. Имају задатак да нас насмеју и створе ведро расположење.  *Изражајно читање* – Затворите очи и пажљиво слушајте песму. Замислите слику о ономе што читам.    *Емоционална пауза*  *–* Шта вам је посебно привукло пажњу? Могу ли се овакве ситуације десити у стварном животу? Зашто?  *Усмерено читање* – Ученици тихо или у себи читају песму са задатком да  подвуку непознате речи уколико их има.Непознате речи: *брци* – бркови;  *сукати* – дотеривати, увијати; *преоравати* – поново орати већ поорано земљиште; *просити* – тражити помоћ, милостињу; *друм* – пут.  *Анализа текста* – Ко би победио када би се пуж и во потукли? Зашто? Да ли се пуж може супроставити волу? Ко вуче запрежна кола? Шта све може превозити у запрежним колима? Колико је тежак терет које животиње вуку у запрежним колима? Да ли козе могу да вуку запрежна кола? Зашто? Замислите свињу како суче (дотерује) бркове. Ко дотерује и намешта бркове у вашим породицама? Шта раде мачке? Да ли оне умеју да рачунају? Које све животиње можемо видети на дрвету? Да ли су те животиње велике или мале? Да ли се коњ може попети на дрво? Да ли коњ може да спава на грани? Зашто не може? Шта би се десило кад би коњ легао на грану? Колику снагу би зец морао да има да би орао пут? Ко може да преорава? Шта ради вук у песми? Да ли он може да проси? Упоредите буре и мрава, шта је веће, а шта теже? Да ли мрав може да носи буре? Чиме се хране роде?  Да ли би роде услуживале жабе, а да притом не поједу своју храну? Шта би најпре урадиле? Чиме се хране мачке? Како се друже миш и мачка? Шта мислите, да ли се миш и мачка могу дружити у стварном животу?  – Кога опонашају животиње у овој песми? На који начин су животиње представљене у песми? Како можемо описати ситуације из ове песме? Шта вам је најсмешније у песми? Шта сте употребили да бисте замислили ситуацијe из песме? ( машту)   * Колико песма има строфа? * Колико песма има стихова? Шта је стих?   Учитељ пише на табли, а ученици преписују у свеске.  **\*\*Врста текста: шаљива народна песма.** **Шаљиве народне песме су ведре и духовите и у њима се износи нека шала о животињама.**  **\*\*Песма има једну строфу и десет стихова.**  **\*\*Тема: Животиње опонашају људе.**  *Синтеза* – Одговарање на постављена питања у Буквару. |
| *Завршни део часа*  Илустровање песме. |
| *Анализа часа (запажања наставника)* |