|  |  |  |  |
| --- | --- | --- | --- |
|  | | *Разред и одељење* I | *Датум* |
| *Редни број часа*  36. | *Наставна јединица*  „Два јарца“ Доситеј Обрадовић | | |
| *Циљеви* увођење ученика у разумевање и доживљавање басне; упознавање ученика с ликовима, местом и временом радње у басни; уочавање особина ликова; упознавање са врстом текста – басном; оспособљавање ученика за правилно писмено и усмено изражавање; развијање уредности и тачности у раду. | | | |
| *Тип часа*  обрада | | | |
| *Облик рада* Фронтални, индивидуални, у пару | | | |
| *Метода рада* Вербално-текстуална, илустративно-демонстративна | | | |
| *Наставна средства* Буквар, свеска | | | |
| *Образовни исходи/стандарди за наставну јединицу:*  Слуша интерпретативно читање и казивање књижевноуметничког текста ради разумевања и доживљавања; одређује главни догађај, време и место дешавања у тексту; уочава ликове и прави разлику између њихових позитивних и негативних особина; изражава своје мишљење о понашању ликова у књижевном делу, препознаје басну и разуме њено значење; учтиво учествује у вођеном и слободном разговору; пише читко и уредно; гласно чита, правилно и с разумевањем; влада основном техником читања и писања ћириличног текста; бира одговарајуће речи и користи их у говору; на правилан начин користи нове речи у свакодневном говору; пажљиво и културно слуша саговорника, учествује у сценском извођењу текста. | | | |

|  |
| --- |
| *Ток и садржај часа* |
| *Уводни део часа*   * Који је наслов басне коју смо последњу читали? * Да ли се сећате ко је написао басну „Две козе“? * *Доситеј Обрадовић је веома значајан за српску књижевност. Остао је без родитеља и одгајили су га рођаци. Побегао је у манастир Хопово. Путовао је по свету. Веома је познат по својим баснама.* * Како су козе решиле проблем? |
| *Главни део часа*  *Најава часа –* Данас ћемо читати басну о два јарца. Учитељ најављује шта ће  радити на овом часу и пише на табли наслов приче и име писца – „Два јарца”,  по Доситеју Обрадовићу.  *Изражајно читање* – Учитељ изражајно чита текст.  *Емоционална пауза*  Ученицима се постављају следећа питања: Да ли вам се басна допала? Зашто? Шта вам је смешно у њој?  *Усмерено читање* – Ученици тихо или у себи читају басну са задатком да подвуку непознате речи.  *Тумачење непознатих речи* – Објашњење непознатих речи: *брвно* – греда, даска која се поставља преко воде и служи као мост; *грунути* – снажно ударити, напасти, јуришати на непријатеља.  *Анализа текста* – Где се дешава радња ове басне? Шта се налази преко потока? Ко је ту поставио брвно? Зашто су га људи ту поставили? Ко су главни ликови у басни? Где су се срела два јарца? Да ли су они могли ту да прођу и да наставе свој пут? Шта мислите, зашто? Шта је рекао први јарац? На који начин је он то рекао? Шта је рекао други јарац? На који начин? Шта се затим догодило? Шта је учинио први јарац? Зашто се у басни каже „сави рогове”? Шта је урадио други јарац? Шта се онда догодило? Где су завршили јарчеви? Које особине имају јарчеви? (тврдоглави су, себични, својеглави, нетолерантни, упорни...) Шта мислите, зашто су завршили у води? Како би поступили људи да су се нашли у таквој ситуацији?   * Шта су басне? * **Басне су кратке приче у којима су главни ликови животиње које имају особине људи. Свака басна садржи поуку** односно саветује нас како би требало да се понашамо.   Учитељ пише на табли, а ученици преписују у свеске.  **\*\*Врста текста: басна.**  **\*\*Време радње:** (Да ли знамо када су се срели јарчеви?) **није прецизно одређено.**  **\*\*Место радње: брвно изнад дубоког потока.**  **\*\*Главни ликови: два јарца.**  **\*\* Особине главних ликова – јарчева:** тврдоглави, себични, својеглави, нетолерантни, упорни...)  **\*\*Тема:** (О чему се говори у овој басни? Како можемо то да кажемо у једној реченици?) **Сусрет два јарца на брвну изнад дубоког потока**.  **\*\*Поука:** **Слога кућу гради, а неслога разграђује.** **Од ината нема горег заната.**  *Синтеза* – Поновно читање приче. |
| *Завршни део часа*    Драматизација текста у пару. |
| *Анализа часа (запажања наставника)* |