|  |  |  |  |
| --- | --- | --- | --- |
|  | | *Разред и одељење* I | *Датум* |
| *Редни број часа*  59. | *Наставна јединица*  „ Зна он унапред“ Гвидо Тартаља | | |
| *Циљеви* увођење ученика у разумевање и доживљавање књижевноуметничког дела; уочавање ликова, места и времена радње у тексту; уочавање особина ликова, упознавање ученика с књижевним родом. | | | |
| *Тип часа*  обрада | | | |
| *Облик рада* Фронтални, индивидуални, у пару | | | |
| *Метода рада* Вербално-текстуална, демонстративно-илустративна, игровне активности | | | |
| *Наставна средства* *Читанка*, свеска | | | |
| *Образовни исходи/стандарди за наставну јединицу:*  Слуша интерпретативно читање и казивање књижевноуметничког текста ради разумевања и доживљавања; тихо чита (у себи) с разумевањем прочитаног; учтиво учествује у вођеном и слободном разговору; одређује главни догађај, време и место дешавања у тексту; уочава ликове и прави разлику између њихових позитивних и негативних особина; изражава своје мишљење о понашању ликова у књижевном делу; пише читко и уредно; гласно чита, правилно и с разумевањем; влада основном техником читања и писања ћириличног текста; бира одговарајуће речи и користи их у говору; на правилан начин користи нове речи у свакодневном говору; пажљиво и културно слуша саговорника; писмено одговара на питања; примењује основна правописна правила. | | | |

|  |
| --- |
| *Ток и садржај часа* |
| *Уводни део часа*   * Да ли сте некад били у позоришту? * Шта сте гледали? * Како зовемо људе који глуме? * Како глумци знају шта треба да кажу или ураде док глуме? |
| *Главни део часа*  *Најава часа –* На данашњем часу читаћемо текст који је написан тако да се може одглумити, његов наслов је „ Зна он унапред“. Написао га је Гвидо Тартаља.  Записујем наслов на табли, а ученици у својим свескама.  *Изражајно учитељево читање.*  *Емоционална пауза*  *–* Ко су ликови који се појављују у тексту? Ко касни? Како учитељ реагује на кашњење?  *Усмерено читање* – Ученици тихо или у себи читају текст са задатком да  подвуку непознате речи, уколико их има.Непознате речи***:*** *везица* – пертла; *ваздан* – увек; *претакати* – пресипати.  *Анализа текста* – Ко касни у школу? Зашто је Миша закаснио у петак у школу? Шта је рекао учитељу за своје кашњење у четвртак? Које је оправдање смислио Миша за среду? А за уторак? Зашто је Миша каснио у школу и у понедељак? Шта му је рекао учитељ? Због чега би Миша требало да добије петицу? Како се Миша „ухватио“ у „замку“ коју му је поставио учитељ? Како то он унапред зна да ће каснити?  Какав је Миша? Да ли мислите да је његово правдање у реду? Какав је учитељ? Да ли се љути на Мишу? Шта налаже лепо понашање када се деси да закасниш?  Учитељ пише на табли, а ученици преписују у свеске. \*\*Врста текста: драмски текст – текст углавном намењен извођењу напозорници. **\*\*Време радње: није прецизно одређено.**  **\*\*Место радње: школа.**  **\*\*Главни ликови: учитељ и Миша.**  **\*\*Мишине особине: неодговоран, лењ, сналажљив, упоран...**  **\*\* Учитељеве особине: стрпљив, мудар, лукав...**  **\*\*Тема: Миша зна унапред зашто ће закаснити у школу.**  **\*\* Поука: Лаж је као грудва снега – што се дуже котрља, све је већа, али кад стане – истопи се!“**  **„У лажи су кратке ноге.“**  *Синтеза* – Вежбе читања по лицима. |
| *Завршни део часа*    Илустровање плаката за сутрашњу представу „Зна он унапред“. |
| *Анализа часа (запажања наставника)* |