|  |  |  |  |
| --- | --- | --- | --- |
|  | | *Разред и одељење* I | *Датум* |
| *Редни број часа*  89. | *Наставна јединица*  „Голуб и пчела“ народна прича | | |
| *Циљеви*  увођење ученика у разумевање и доживљавање књижевноуметничког дела; подстицање ученика да искажу доживљаје о прочитаном тексту; уочавање ликова у причи и њихових особина и места догађаја; оспособљавање ученика за правилно писмено и усмено изражавање; развијање уредности и тачности у раду. | | | |
| *Тип часа*  обрада | | | |
| *Облик рада* Фронтални, индивидуални | | | |
| *Метода рада* Вербално-текстуална, демонстративно-илустративна | | | |
| *Наставна средства* *Читанка*, свеска | | | |
| *Образовни исходи/стандарди за наставну јединицу:*  Слуша интерпретативно читање и казивање књижевноуметничког текста ради разумевања и доживљавања; одређује главни догађај, време и место дешавања у тексту; уочава ликове и прави разлику између њихових позитивних и негативних особина; изражава своје мишљење о понашању ликова у књижевном делу, учтиво учествује у вођеном и слободном разговору; пише читко и уредно; гласно чита, правилно и с разумевањем; влада основном техником читања и писања ћириличног текста; бира одговарајуће речи и користи их у говору; на правилан начин користи нове речи у свакодневном говору; пажљиво и културно слуша саговорника. | | | |

|  |
| --- |
| *Ток и садржај часа* |
| *Уводни део часа*   * Како се називају животиње представљене на сликама?     Где живи голуб? Каква је то птица? Каква је пчела? Где има пчела? |
| *Главни део часа*  *Најава часа –* Данас ћемо читати народну причу *Голуб и пчела*. Учитељ пише на табли наслов приче. Шта значи када за неку причу кажемо  да је народна прича? Учитељ објашњава ученицима да су народне приче настале у народу, да не знамо тачно ко их је и када испричао, па зато кажемо да су народне.  *Изражајно читање*– Учитељ изражајно чита текст из *Читанке*.  *Емоционална пауза*  – Да ли вам се прича допала? Зашто?  *Усмерено читање* – Ученици у себи читају причу са задатком да обрате пажњу на непознате речи. Непознате речи: *омакнути –* оклизнути се.  *Анализа –* Ко су ликови у овој причи?Ко се први нашао у невољи и како се то десило? Ко је помогао пчели? На који начин је голуб помогао пчели? Због чега је голуб бацио баш лист са гране? Како називамо особу која се брзо снађе да уради нешто што је потребно? Шта би се десило пчели да јој голуб није помогао? Шта се догодило другог дана? На који начин је пчела спречила ловчеву намеру? Каква је тада била пчела? Које је особине показала? Како је реаговао ловац кад му је слетела на руку? По чему је сличан догађај који се десио првог дана догађају који се десио другог дана?  Учитељ пише на табли, а ученици преписују у свеске.  **\*\*Врста текста: народна прича.**  **\*\*Време радње: није прецизно одређено.**  **\*\*Место радње: крај потока, у шуми.**  **\*\*Главни ликови: пчела, голуб.**  **\*\*Споредни лик: ловац.**  **\*\*Особине пчеле: неспретна, храбра, несебична...**  **\*\* Особине голуба: сналажњив, брз, несебичан...**  **\*\*Тема: Пчела и голуб се међусобно помажу у невољи.**  **\*\* Поука: Добро се добрим враћа.**  Синтеза – Вежбе читања. |
| *Завршни део часа*    Илустрација дела приче који им се највише свидео. |
| *Анализа часа (запажања наставника)* |