|  |  |  |  |
| --- | --- | --- | --- |
|  | | *Разред и одељење* I | *Датум* |
| *Редни број часа*  97. | *Наставна јединица*  „Свети Сава и ђаци“ народна прича | | |
| *Циљеви*  усвајање основних знања о животу и делу Светог Саве; увођење ученика у разумевање и доживљавање приче; подстицање ученика да искажу доживљаје о прочитаном тексту; уочавање ликова у причи и њихових особина и места догађаја; оспособљавање ученика за правилно писмено и усмено изражавање; развијање уредности и тачности у раду. | | | |
| *Тип часа*  обрада | | | |
| *Облик рада* Фронтални, индивидуални | | | |
| *Метода рада* Вербално-текстуална, демонстративно-илустративна | | | |
| *Наставна средства* *Читанка*, свеска | | | |
| *Образовни исходи/стандарди за наставну јединицу*:  Слуша интерпретативно читање и казивање књижевноуметничког текста ради разумевања и доживљавања; одређује главни догађај, време и место дешавања у тексту; уочава ликове и прави разлику између њихових позитивних и негативних особина; изражава своје мишљење о понашању ликова у књижевном делу, учтиво учествује у вођеном и слободном разговору; пише читко и уредно; гласно чита, правилно и с разумевањем; влада основном техником читања и писања ћириличног текста; бира одговарајуће речи и користи их у говору; на правилан начин користи нове речи у свакодневном говору; пажљиво и културно слуша саговорника. | | | |

|  |
| --- |
| *Ток и садржај часа* |
| *Уводни део часа*   * Да ли неко зна ко је Свети Сава? Шта је он радио? * Учитељ прича о животу и раду Светог Саве.   Сава је рођен у владарској породици. Живео је на двору. Отац му се звао Стефан Немања, а мајка Ана. По рођењу је добио име Растко. Имао је два брата, Стефана и Вукана. Од раног детињства показивао је интересовање за књиге. Нa двoру свoг oцa упознао је мoнaхa (свештеника) сa Свeтe Гoрe (Грчка). Умeстo дa oдe у лoв, млади Растко је пoбeгao у манастир. Његов отац, Стeфaн Нeмaњa, организовао је потеру и убрзo прoнaшao свог сина у манастиру. Растко се замонаршио и добио монашко име Сава. Свети Сава је путовао по свету и помагао је људима. Подизао је болнице и школе, подучавао је људе... Писао је о животу свога оца, о правилима црквеног живота. Шта значи реч *светац*? Умро је 27. јануара 1235. године. Савина задужбина је манастир Милешева. Шта значи реч *задужбина*? У време кад су Србијом владали Турци, како би доказали своју моћ, сплили су његове мошти на Врачару. На том месту данас се налази Храм Светог Саве. То је највећи српски православни храм и највећи православни храм на Балкану. Шта значи реч *мошти*? |
| *Главни део часа*  *Најава часа –* Данас ћемо читати народну причу„Свети Сава и ђаци“. Учитељ пише на табли наслов приче. Шта значи када за неку причу кажемо да је народна? Учитељ објашњава ученицима да су народне приче настале у народу, да не знамо тачно ко их је и када смислио и испричао, па зато кажемо да су народне.  *Изражајно читање*– Учитељ изражајно чита текст из *Читанке*.      *Емоционална пауза*  – Да ли вам се прича допала? Зашто?  *Усмерено читање* – Ученици у себи читају причу са задатком да обрате пажњу на редослед догађаја и на непознате речи. Непознате речи: *заструг –* дрвена посуда с поклопцем.  *Анализа –* Ко је учитељ у овој причи? Шта је нестало једном његовом ђаку? Шта је заструг? Шта је Свети Сава рекао ђацима? Зашто је рекао да ће баш пчела слетети на крадљивца? Како је пронађен крадљивац? Шта је дечак урадио? Како се осећао пре него што је откривен? Како се дечак осећао када је откривен? Да ли оправдаваш поступак ђака? Образложи свој одговор. Које су особине Светог Саве? Да ли је Сава могао да поступи другачије? Како је могао да поступи? Зашто није тако поступио? Шта значи неправедно оптужити некога? Како се осећа особа која је неправедно оптужена?  Зашто Свети Сава није оптуживао ниједног ђака?  Учитељ пише на табли, а ученици преписују у свеске.  **\*\*Врста текста: народна прича.**  **\*\*Време радње: 13. век**  **\*\*Место радње: школа.**  **\*\*Главни ликови: Свети Сава и крадљивац.**  **\*\*Споредни ликови: ђаци.**  **\*\*Особине Светог Саве: мудар, сналажњив, моралан...**  **\*\* Особине крадљивца: уплашен, наиван...**  **\*\*Тема: Свети Сава на мудар начин проналази крадљивца.**  **\*\* Поука: У лажи су кратке ноге.**  Синтеза – Вежбе читања. |
| *Завршни део часа*    Илустрација дела приче који им се највише свидео. |
| *Анализа часа (запажања наставника)* |