|  |  |  |  |
| --- | --- | --- | --- |
|  | | *Разред и одељење* I | *Датум* |
| *Редни број часа*  68. | *Наставна јединица*  „Зимска песма“ Јован Јовановић Змај | | |
| *Циљеви:* увођење ученика у разумевање и доживљавање књижевноуметничког дела - песме; подстицање ученика да искажу доживљаје о прочитаној песми; оспособљавање ученика да разликују песму од других књижевних врста; разликује стих и строфу. | | | |
| *Тип часа*  обрада | | | |
| *Облик рада* Фронтални, индивидуални | | | |
| *Метода рада* Вербално- текстуална, демонстративно-илустративна | | | |
| *Наставна средства* Читанка, свеска, касетофон, ЦД | | | |
| *Образовни исходи/стандарди за наставну јединицу:*  Препозна загонетку и разуме њено значење; слуша интерпретативно читање и казивање књижевно уметничког текста ради разумевања и доживљавања; гласно чита, правилно и са разумевањем; препознаје песму; тихо чита (у себи) са разумевање прочитаног; препознаје загонетку и разуме њено значење; учтиво учествује у вођеном и слободном разговору; пише читко и уредно; влада основном техником читања и писања ћириличног текста; бира и користи одговарајуће речи у говору; препозна загонетку и разуме њено значење;на правилан начин користи нове речи у свакодневном говору; пажљиво и културно слуша саговорника. | | | |

|  |
| --- |
| *Ток и садржај часа* |
| *Уводни део часа*  Читам ученицима загонетке везане за зиму, а ученици их покушавају погодити.  Санкања има, Доплесале су с' неба  скијања има, и на земљу пале  и снега има Сву ноћ бели ћилим ткале  Стигла је\_\_\_\_\_. (зима) у рано јутро су заспале? (пахуље),  Смешан дебељуца блиста од среће,  и не слути шта бити ће.  Да ће време отоплити  и сунце га растопити. (Снешко Белић) |
| *Главни део часа*  *Најава часа -* На данашњем часу читаћемо песму „Зимска песма“ Јован Јовановић Змаја. Јован Јовановић Змај – Чика Јова Змај је био лекар, али је и писао за децу и одрасле. Он је песник уз чије песме су расли и ваши родитељи, баке, деке...јер је живео пре више од сто година. Док сте били бебе певали су вам „Таши, таши”, „Ђиха, ђиха”, а када сте кренули у вртић учили сте песмице „Пачија школа”, „Жаба чита новине” и друге  Записујем наслов на табли, а ученици у својим свескама.  *Изражајно читање* – Пажљиво саслушајте песму. Учитељ чита песму.  „*Зимска песма“ Јован Јовановић Змај*  Зима, зима, - е, па шта је? Ако ј' зима, није лав! Зима, зима, - па нека је, не боји се ко је здрав!  Хајд' напоље момак ко је, тамо веје крупан снег, видиш онде навејо је читав бедем, читав брег.  А шта може зима мени, шта ми може, шта ми сме?! Нек ми носић поцрвени, ето то је, то је све.  Сека Зорка, немој стати, твој нек буде први ред; сад ћемо се загрејати, - чучни само на тај лед!  Гле сад живе железнице, - то је трка, то је лет. Збогом, птице крилатице, наш је сада цео свет!  *Емоционална пауза –* Да ли вам се песма допала и зашто?  *Усмерено читање* – Ученици тихо или у себи читају песму са задатком да подвуку непознате речи, уколико их има.  *Анализа текста* – Које годишње доба је описано у песми? С ким упоређује пеник зиму? Зашто? Ко се не боји зиме? Зашто? Кога песник позива напоље? Какве су пахуље? Колико је снег навејао? Прочитајмо прва два стиха 3. строфе? Зашто то пеник каже? Кад нам поцрвени носић зими? Зашто нам поцрвени? Коме се обраћа песник у 4. строфи? Зашто песник каже да ће се загрејати? Зашто песник каже да живе железнице? Зашто песник каже „збогом птице крилатице“? Зашто песник каже да је њихов цео свет?  Колико песма има строфа? Колико стихова има песма?  Учитељ пише на табли, а ученици преписују у свеске.  **\*\*Врста текста: песма.**  **\*\*Песма има пет строфа и двадсесет стихова.**  **\*\*Тема: Долазак зиме.**  *Синтеза* – Читање песме. |
| *Завршни део часа*  Ученицима пуштам песму коју смо радили овај час *Зима, зима е па шта је* у извођењу дечијег хора *Колибри.*  *Илустрација песме.* |
| *Анализа часа (запажања наставника)* |