|  |  |  |  |
| --- | --- | --- | --- |
|  | | *Разред и одељење* I | *Датум* |
| *Редни број часа*  63. | *Наставна јединица*  „Јесења песма“ Душан Радовић | | |
| *Циљеви* увођење ученика у разумевање и доживљавање књижевноуметничког дела – песме; подстицање ученика да искажу доживљаје о прочитаној песми; оспособљавање ученика да разликују песму од других књижевних врста; разликује стих и строфу. | | | |
| *Тип часа*  обрада | | | |
| *Облик рада* Фронтални, индивидуални | | | |
| *Метода рада* Вербално-текстуална, демонстративно-илустративна | | | |
| *Наставна средства* Буквар, свеска | | | |
| *Образовни исходи/стандарди за наставну јединицу:*  Слуша интерпретативно читање и казивање књижевноуметничког текста ради разумевања и доживљавања; препознаје песму; тихо чита (у себи) с разумевањем прочитаног; учтиво учествује у вођеном и слободном разговору; пише читко и уредно; гласно чита, правилно и с разумевањем; влада основном техником читања и писања ћириличног текста; бира одговарајуће речи и користи их у говору; на правилан начин користи нове речи у свакодневном говору; пажљиво и културно слуша саговорника. | | | |

|  |
| --- |
| *Ток и садржај часа* |
| *Уводни део часа*   * Које је сада годишње доба? Шта нам је јесен донела? Какво је време? Како се осећамо у јесен? Шта све радимо кад дође јесен? Каква још јесен може бити? |
| *Главни део часа*  *Најава часа –* На данашњем часу читаћемо „Јесењу песму“ Душана Радовића. Душан Радовић је познати писац за децу.  Записујем наслов на табли, а ученици у својим свескама.  *Изражајно читање* – Пажљиво саслушајте песму. Учитељ пушта песму са ЦД-а или је чита.  *Емоционална пауза*  *–* Да ли вам се песма допала и зашто? Шта је у њој необично?  *Усмерено читање* – Ученици тихо или у себи читају песму са задатком да подвуку непознате речи, уколико их има, и да уоче шта се све продаје у јесен. Речи које ученицима могу бити непознате су: *шубара –* врста зимске капе;  *сокне –* кратке чарапе; *стрмоглавце –* пасти, срушити се главом надоле; *сејалица –* справа која сеје.  *Анализа текста* – Зашто се ова песма зове „Јесења песма”? Које значке је јесен окачила? Коме је тада пошло све наопачке? Како ветар пева „новембарске тачке”? Ко је купац и продавац у песми? Шта се продаје? А шта се купује? Зашто се купују баш те ствари? За које годишње доба се спремамо? Кад је све пошло стрмоглавце за птице и цвеће? Како сунце може да се љути? Шта бисте ви продавали у јесен? А шта бисте купили у јесен? Да ли се у песми мисли на праву куповину? Како се ваша породица припрема за јесен?  Колико песма има строфа? Шта је стих? Колико стихова има песма?  Учитељ пише на табли, а ученици преписују у свеске.  **\*\*Врста текста: песма.**  **\*\*Песма има четири строфе и двадсесет девет стихова.**  **\*\*Тема: Јесења купопродаја.**  *Синтеза* – Штафетно читање песме. |
| *Завршни део часа*  Ученицима пуштам песму коју смо радили на овом часу – *Све је пошло наопачке*, у извођењу Драгана Лаковића и дечјег хора *Колибри.*  *Илустрација песме.*  *За домаћи задатак – научити песму.* |
| *Анализа часа (запажања наставника)* |