|  |  |  |  |
| --- | --- | --- | --- |
|  | | *Разред и одељење* I | *Датум* |
| *Редни број часа*  25. | *Наставна јединица*  Гласови и штампана слова Ћћ, Хх | | |
| *Циљеви* упознавање и усвајање гласова и слова Ћћ, Хх; усвајање технике писања слова Ћћ, Хх; правилно изговарање гласова Ћћ, Хх; упознавање и запамћивање графичке стуктуре слова; уочавање позиције гласова Ћћ, Хх у речима; оспособљавање ученика да чита и пише; развијање педантности и истрајности у раду. | | | |
| *Тип часа*  обрада | | | |
| *Облик рада* Фронтални, индивидуални | | | |
| *Метода рада* Вербално-текстуална, демонстративно-илустративна | | | |
| *Наставна средства* Буквар, свеска, разредна словарица | | | |
| *Образовни исходи/стандарди за наставну јединицу:*  разликује изговорени глас и написано слово, изговорене и речи и реченице; разликује слово, реч и реченицу; учтиво учествује у вођеном и слободном разговору; пише читко и уредно; влада основном техником читања и писања ћириличног текста; гласно чита, правилно и с разумевањем; бира одговарајуће речи и користи их у говору; на правилан начин користи нове речи у свакодневном говору; пажљиво и културно слуша саговорника; препознаје загонетку и разуме  њено значење. | | | |

|  |
| --- |
| *Ток и садржај часа* |
| *Уводни део часа*   * Игра „На слово, на слово...“ |
| *Главни део часа*  *Најава часа*   * Данас учимо слова Ћћ, Хх. Учитељ пише наслов на табли.   Уочавање позиција гласова у речима.    ћилим пећ праћка   * Писање слова – учитељ исписује велико штампано слово **Ћ** на табли и коментарише његову графичку структуру.   **Ћ**  Ученици „пишу“ велико слово **Ћ** у ваздуху два-три пута, а потом у свескама.   * Писање слова – учитељ исписује мало штампано слово **ћ** на табли и коментарише његову графичку структуру.   **ћ**  Ученици „пишу“ мало слово **ћ** у ваздуху – два, три пута, а потом у свескама.   * Уочавање позиција гласова у речима.     хаљина пехар орах   * Писање слова – учитељ исписује велико штампано слово **Х** на табли и коментарише његову графичку структуру.   **Х**  Ученици „пишу“ велико слово **Х** у ваздуху два-три пута, а потом у свескама.   * Писање слова – учитељ исписује мало штампано слово  **х** на табли и коментарише његову графичку структуру.   **х**  Ученици „пишу“ мало слово **х** у ваздуху два-три пута, а потом у свескама.   * Ученици пишу у својим свескама по један ред великог и малог штампаног слова Ћћ, Хх. * Учитељ прилази ученицима, започиње им писање датих слова. * Ученици пишу следеће реченице у свеску:   Ћира има кућу у Ћуприји.  Мића ћути у ћошку.  Ћуп је пун.  Хелена се хвали новом хаљином.  Тихомир тихо улази у хол.  Хана седи у хладу испод храста.   * Ученици појединачно читају реченице. * Рад у Буквару. |
| *Завршни део часа*  Одгонетање загонетки:  **С кором уђе, без коре изађе. \* ХЛЕБ \***  Кад сам гладна, ја сам хладна, али кад се наједем, тада и вас загрејем.\*ПЕЋ\*  За домаћи задатак – на левој страници свеске ученици пишу велика и мала штампана слова Ћћ, Хх и украшавају их. |
| *Анализа часа (запажања наставника)* |