|  |  |  |  |
| --- | --- | --- | --- |
|  | | *Разред и одељење* I | *Датум* |
| *Редни број часа*  42. | *Наставна јединица*  „ Лисица и гавран“ народна басна | | |
| *Циљеви* увођење ученика у разумевање и доживљавање басне; утврђивање и проширивање знања о баснама; оспособљавање ученика да разликују басну од других књижевних врста; оспособљавање ученика да у басни уоче след догађаја, време и место догађаја, ликове и њихове поступке. | | | |
| *Тип часа*  обрада | | | |
| *Облик рада* Фронтални, индивидуални | | | |
| *Метода рада* Вербално-текстуална, демонстративно-илустративна | | | |
| *Наставна средства* Буквар, свеска, слике | | | |
| *Образовни исходи/стандарди за наставну јединицу:*  Слуша интерпретативно читање и казивање књижевноуметничког текста ради разумевања и доживљавања; одређује главни догађај, време и место дешавања у тексту; уочава ликове и прави разлику између њихових позитивних и негативних особина; изражава своје мишљење о понашању ликова у књижевном делу, препознаје басну и разуме њено значење; учтиво учествује у вођеном и слободном разговору; пише читко и уредно; гласно чита, правилно и с разумевањем; влада основном техником читања и писања ћириличног текста; бира одговарајуће речи и користи их у говору; на правилан начин користи нове речи у свакодневном говору; пажљиво и културно слуша саговорника. | | | |

|  |
| --- |
| *Ток и садржај часа* |
| *Уводни део часа*   * Која животиња је приказана на слици? Каква је лисица? Зашто за ту животињу кажу да је лукава? Шта значи реч *лукав*?      * Која животиња је приказана на слици? Како се гавран оглашава у природи? |
| *Главни део часа*  *Најава часа*  Данас ћемо читати народну басну о лисици и гаврану. Учитељ пише на табли  наслов басне – „ Лисица и гавран“ народна басна.  *Изражајно читање* – Учитељ изражајно чита басну.    *Емоционална пауза*  Шта вам се највише допало у басни? Зашто? Шта вас је у њој изненадило? Чему сте се насмејали? Чији поступци нису добри? Зашто?  *Усмерено читање* – Ученици тихо или у себи читају басну са задатком да  подвуку непознате речи уколико их има.Непознате речи: *плен* – оно што је отето од другог; з*аграктати* – оглашавање гаврана.  *Анализа текста* – Шта се дешава на почетку басне? Ко је спазио гаврана на дрвету? Шта је лисица тада рекла гаврану? На који начин се лисица тада обратила гаврану? Коју замерку је она упутила гаврану? (да не уме да пева) Зашто му је то рекла? Каква је лисица када то каже? Како је поступио гавран након тога? Шта се десило са сиром када је гавран заграктао? Какав је гавран? Шта лисица каже гаврану на крају басне?  Учитељ пише на табли, а ученици преписују у свеске.  **\*\*Врста текста: басна.**  **\*\*Време радње: није прецизно одређено.**  **\*\*Место радње: испод дрвета.**  **\*\*Главни ликови: лисица и гавран.**  **\*\* Особине лисице:** **лукава, досетљива, подмукла, неискрена.**  **\*\* Особине гаврана:** **лаковеран, наиван, непромишљен, брзоплет.**  **\*\*Тема: Лисица надмудрује гаврана**.  **\*\*Поука:** **Не треба бити лаковеран. Ласкавцима не треба веровати.**  На табли пројектујемо редослед догађаја у плану који не одговара редоследу догађаја у басни. Ученици имају задатак да на линијама испред реченице упишу редни број по редоследу догађаја из басне.  ***Редослед догађаја у басни:***  \_\_\_ Лисица жели да отме гаврану сир.  \_\_\_Лисица хвали гаврана.  \_\_\_Гавран хоће да увери лисицу како уме да пева.  \_\_\_Гавран је нашао сир и чврсто га држи у кљуну.  \_\_\_Лисица закључује да гавран има и сјаја и гласа, али да нема памети.  \_\_\_Гавран испушта сир и лисица га приграби.  Ученици преписују редослед догађаја у басни правилно.  *Синтеза* –Читање басне. |
| *Завршни део часа*  Вежбе читања.  За домаћи задатак потребно је увежбати читање басне и у договору са паром  из клупе направити маску гаврана или лисице за глуму за наредни час. |
| *Анализа часа (запажања наставника)* |